**THIRRJE E HAPUR PËR GAZETARËT E RINJ NGA MAQEDONIA E VERIUT**

Program Trajnimi dhe Mentorimi Për Ngritjen e Kapaciteteve për Gazetarët e rinj në Fushat e Ballafaqimit më të Kaluarën, Dialogut Ndërkulturor dhe Gazetarisë Transicionale

***Zyra Rajonale për Bashkëpunim Rinor (RYCO), përmes Zyrës së saj Lokale në Maqedoninë e Veriut, fton gazetarë të rinj nga vendi të marrin pjesë në një program trajnimi dhe mentorimi që ka për qëllim pasurimin dhe thellimin e njohurive mbi temat e ballafaqimitme të kaluarën, dialogut ndërkulturor dhe gazetarisë transicionale. Programi synon gjithashtu përmirësimin e aftësive për krijimin e përmbajtjes cilësore gazetareske.***

**QËLLIMI I TRAJNIMIT:**

Përfororcimi i aftësive profesionale të gazetarëve të rinj është një nga prioritetet kryesore të Zyrës Lokale të RYCO-s në Maqedoninë e Veriut, duke pasur parasysh rolin thelbësor që gazetarët e rinj kanë në ndërtimin dhe promovimin e paqes afatgjatë dhe të qëndrueshme.

Duke pasurparasysh këtë prioritet, qëllimi kryesor i trajnimit dhe programit të mentorimit është të thellojë njohuritë dhe të forcojë aftësitë e gazetarëve për raportim efektiv dhe përgatitje të përmbajtjes mediatike mbi çështjet që kanë të bëjnë me ballafaqimin me të kaluarën, dialogun ndërkulturor dhe gazetarinë transicionale.

Pas përfundimit të trajnimit tre-ditor dhe programit mentorues njëmujor, pjesëmarrësit pritet të marrin përfitimet e mëposhtme:

* njohje me koncepte të reja përpërmbajtjen e mediumeve përmes prizmit të të drejtave të njeriut, raportimin e temave në fushën e trajtimit të së kaluarës, dialogun ndërkulturor dhe gazetarisë transicionale;
* njohje me konceptin e standardeve cilësore gazetareske në fushën e ballafaqimit me të kaluarën, dialogut ndërkulturor dhe gazetarisë transicionale;
* Marrja e njëbazeteorikepërpërgatitjendhepërpunimin e përmbajtjeve gazetareske duke përfshirë temat e mësuara gjatë programit (përfshirë këtu edhe barazinë gjinore dhe diversitetin)
* mundësi për të praktikuar njohuritë e marra në mënyrë të pavarur ose në grupe të vogla me mentorim nga profesionistë me përvojë në fushat përkatëse.

Trajnimi tre-ditor do të mbahet në Shkup, Maqedonia e Veriut me prezencë fizike, duke marrë parasysh të gjitha protokollet e vlefshme dhe ekzistuese të COVID-19.

Programi i mentorimit do të mbahet online, pas trajnimit, në përputhje me orarin e mentorit dhe pjesëmarrësve.

Përzgjedhja e pjesëmarrësve për trajnim do të bëhet mbi parimin e përfaqësimit të gjinive të ndryshme dhe barazisë gjinore si edhe respektimin e diversitetit në grup. Pas përfundimit tëtrajnimit, pjesëmarrësit që kanë marrë pjesë plotësisht në program, përveç përfitimeve të tjera do të pajisen me Certifikatë.

**REZULTATET E PRITURA:**

Pas përfundimittëperiudhësmentorueseprej një muaji, secilipjesëmarrësve pritettëkrijojë njëprodukt mediatik, përmessëcilit do tëmbulojëtemat e trajtuara gjatë programit tëtrajnimit.

**KRITERET PËR PJESMARRJE:**

Programi i trajnimit dhe mentorimit ka për qëllim ekskluzivisht gazetarët e rinj nga Maqedonia e Veriut të cilët tregojnë interes ose dëshirojnë të vazhdojnë të punojnë në fushat e trajtimit dhe ballafaqimit të së kaluarës, dialogut ndërkulturor dhe gazetarisë transicionale.

**Grupii gazetarëve të rinj përfshin:**

* Kandidatët e moshës 18-35 vjeç që aktualisht janë duke punuar ose dëshirojnë të krijojnë përmbajtje mediatike në fushat e trajtimit dhe ballafaqimit të së kaluarës, dialogut ndërkulturor dhe gazetarisë transicionale;
* Kandidatët që tregojnë interes dhe motivim për të punuar në përmbajtjen e mediave në fushat e trajtimit dhe ballafaqimit të së kaluarës, dialogut ndërkulturor, gazetarisë transicionale dhe të drejtave të njeriut;
* Kandidatët që tregojnë interes për bashkëpunimin rajonal dhe punën e Zyrës Rajonale për Bashkëpunim Rinor;
* Kandidatët me respekt dhe vlerësim të parimeve të diversitetit,barazisëgjinore dhe të drejtave të njeriut.

**AFATI I APLIKIMIT:**

Thirrja për aplikime është e hapur deri më **23 shtator 2021, ora 23:59**

**MËNYRA E APLIKIMIT:**

Nëse kjo mundësi është me interes për ju dhe i plotësoni kërkesat e mësipërme për pjesëmarrje, ju lutemi dërgoni formularin tuaj të aplikimit përmes formularit të mëposhtëm: <https://forms.gle/uKGcn8Aqa4oMiG2HA>

**SHËNIM:**

Pjesëmarrësit do të përzgjidhen në përputhje me kriteret e përcaktuara në thirrjen për aplikime për trajnim, duke marrë parasysh përfaqësimin e barabartë gjinor dhe gjeografik, si dhe përfaqësimin e grupeve të ndryshme shoqërore.

**Kandidatët e përzgjedhur për trajnim do të njoftohen përmes adresës së postës elektronike (e-mail) të deklaruar në aplikim, jo ​​më vonë se 25 shtator 2021.**

Për çdo pyetje shtesë, ju lutemi kontaktoni Zyrën Lokale të RYCO-s në Maqedoninë e Veriut, përmes e-mail: [tanja.paneva@rycowb.org](mailto:tanja.paneva@rycowb.org)

**INFORMACION IRËNDËSISHËM TEKNIKDHE LOGJISTIK**

**Datat e trajnimit:**01-03 Tetor2021

**Kohëzgjatja:** 3 ditë (prani fizike)

**Kohëzgjatja e programit për mentorim:** 1 muaj (online)

**Vendi:** Shkup

**Numri i pjesmarrësve:** 20

**Gjuha e punës në trajnim:** Maqedonisht

Shpenzimet për transport dhe akomodim të pjesëmarrësve jashtë Shkupit do të mbulohen plotësisht nga organizatorët e trajnimit.

**\*LAJMËRIM I RËNDËSISHËM:**

Në përputhje me protokollet e vlefshme shëndetësore të lëshuara nga qeveria e Maqedonisë sëVeriut, secilit pjesëmarrës i kërkohet të ketë një certifikatë vaksinimi ose me një certifikatë nga një institucion shëndetësor i njohur që vërteton shërimin nga infeksioni me COVID -19 në 45 ditët e fundit, duke llogaritur nga dita e shërimit të plotë.

**MBI ZYRËN RAJONALE PËR BASHKËPUNIM RINOR (RYCO)**

Zyra Rajonale për Bashkëpunim Rinor (RYCO) është një organizatë ndërqeveritare, e themeluar nga qeveritë e Ballkanit Perëndimor: Shqipëria, Bosnja dhe Hercegovina, Kosova\*, Maqedonia e Veriut, Mali i Zi dhe Serbia, me synimin për të promovuar frymën e pajtimit dhe bashkëpunimit midis të rinjve në rajon përmes programeve të shkëmbimit të të rinjve.

Marrëveshja për themelimin e RYCO-s u nënshkrua nga kryeministrat e gjashtë vendeve të Ballkanit Perëndimor gjatë Samitit të Ballkanit Perëndimor të mbajtur në Paris më 4 korrik 2016.

Që prej themelimit, RYCO ka mbështetur mbi 100 projekte me fonde mbi 2,500,000 Euro. Deri më tani, më shumë se 5000 të rinj kanë marrë pjesë në këto projekte të zbatuara nga 326 organizata të shoqërisë civile dhe shkolla të mesme nga rajoni.

Për informacione të mëtejshëme, ju lutemi vizitoni faqen e RYCO-s në internet: [www.rycowb.org](http://www.rycowb.org).

\*Ky përcaktim nuk paragjykon pozicionet mbi statusin dhe është në përputhje me Rezolutën 1244 të KS-së, të OKB-së dhe Opinionin e GJND-së mbi Deklaratën e Pavarësisë së Kosovës.